რაჭაშ ქჷნდჷრი

რაჭაშ ქჷნდჷრი — მანგობური ხასჷლაშიანი ქჷნდჷრი კავკაციონიშ ობჟათე კართეს, იჭყაფუ კავკაციონიშ თარ ქჷნდჷრც, კონკა ზეკარაწკჷმა დო ითებუ ბჟადალჸურე წყარმალუ რიონიშ კვარჩხან პიჯის.  სიგჷრძა — 85 კმ. სიმაღალა — 2862 მ-შახ. ბჟაეიოლ ნორთის ეგაფილიე იურული ტკილეფით დო პორფირიტული წყობეფით, ბჟადალჸურე — ცარცული კირქუალეფით. რაჭაშ ქჷნდჷრციე კონკეფი: მაჩხარახონი, სირხლებერთა (ლებეურაშ გვალა), დაღვერულა, ხიხათა, ველტყევი, საწალიკე, ნაქერალა, თავშავა დო შხვა; ჸალაიბონეფი:ლეთა, ერწო, ხიხათა, ნაქერალა დო შხვა.  ობჟათე კართე ფაფალა რე, ოორუე — ელართელი, სოდეთ იდვალუაფუ შაორიშ ტობაში. შაორიშ ქვიბი კარსტული რღამილიე, ნამუთ წყაროთხილუთიე გჷმორინაფილი. ქჷნდჷრიშ ბჟადალ ნორთიშო დუმახასიათაფალიე რელიეფიშ კარსტული ფორმეფიშ სიხვე. რაჭაშ ქჷნდჷრიშ კართეეფი გოქუნილიე ფართოფურცელამი ტყათ, ოორუე კართეს წიფონ-რუმელირსამეფით რე, კუნწულც ბჟაეიოლ ნორთის სუბალპური დო ალპური დოლოეფიე.

ქოძირით თაშნეშე
 საქორთუოშ ქჷნდჷრეფიშ ერკებული

 ლიტერატურა 

კატეგორია:საქორთუოშ ქჷნდჷრეფი
კატეგორია:კავკაციონიშ გვალეფი